PMIndiaData/PMIndiaSum huggingface dataset:
இந்திய அரசு மற்றும் அமெரிக்க அரசுக்கு இடையே முதலீட்டு ஊக்குவிப்பு ஒப்பந்தம் கையெழுத்து

இந்திய அரசு மற்றும் அமெரிக்க அரசுக்கு இடையே முதலீட்டு ஊக்குவிப்பு ஒப்பந்தம் ஜப்பானின் டோக்கியோவில் இன்று கையெழுத்தானது. இந்திய அரசின் வெளியுறவுத் துறை செயலாளர் திரு வினய் குவாத்ரா மற்றும் அமெரிக்க சர்வதேச மேம்பாட்டு நிதி கழகத்தின் தலைமை நிர்வாக அதிகாரி திரு ஸ்காட் நாதன் ஆகியோர் இந்த ஒப்பந்தத்தில் கையெழுத்திட்டனர். கடந்த 1997-ஆம் ஆண்டு இந்திய அரசுக்கும் அமெரிக்க அரசுக்கும் இடையே கையெழுத்தான முதலீட்டு ஊக்குவிப்பு ஒப்பந்தத்திற்கு மாற்றாக இந்த ஒப்பந்தம் அமைந்துள்ளது. கடன், பங்கு முதலீடுகள், முதலீட்டு உத்தரவாதம், முதலீட்டு காப்பீடு, சாத்தியக் கூறு உள்ள திட்டங்கள் மற்றும் உதவித்தொகைகளுக்கான ஆய்வுகள் உட்பட மேம்பாட்டு நிதி கழகத்தால் மேற்கொள்ளப்படும் கூடுதல் முதலீட்டு ஆதரவு திட்டங்களின் வேகத்திற்கு ஈடு செய்வதற்காக இந்த ஒப்பந்தம் கையெழுத்திடப்பட்டுள்ளது. இந்தியாவில் முதலீட்டு ஆதரவை தொடர்ந்து வழங்குவதற்கு, நிதி மேம்பாட்டு கழகத்திற்கு இந்த ஒப்பந்தம் சட்டப்பூர்வமான தேவையாகும். நிதி மேம்பாட்டு கழகமோ அல்லது அதன் முன்னோடி முகமைகளோ 1974 முதல் இந்தியாவில் தீவிரமாக இயங்கி வருவதோடு இதுவரை 5.8 பில்லியன் டாலர் மதிப்பிலான முதலீட்டு ஆதரவை வழங்கியுள்ளது. இதில் 2.9 பில்லியன் டாலர் இன்னும் நிலுவையில் உள்ளது. இந்தியாவில் முதலீட்டு ஆதரவை வழங்குவதற்காக 4 பில்லியன் டாலர் மதிப்பிலான திட்டங்கள் பற்றி மேம்பாட்டு நிதி கழகம் ஆலோசித்து வருகிறது. கொவிட்-19 தடுப்பூசி தயாரிப்பு, சுகாதார நிதி, புதுப்பிக்கத்தக்க எரிசக்தி, சிறு மற்றும் நடுத்தர தொழில் நிறுவனங்களுக்கான நிதி, நிதி உள்ளடக்கம், உள்கட்டமைப்பு உள்ளிட்ட வளர்ச்சி சம்பந்தமான துறைகளில் மேம்பாட்டு நிதி கழகம் முதலீட்டு ஆதரவை வழங்கியுள்ளது. நிதி மேம்பாட்டு கழகம், இந்தியாவில் வழங்கும் மேம்பட்ட முதலீட்டு ஆதரவிற்கு இந்த ஒப்பந்தம் வழிவகை செய்து, அதன்மூலம் இந்தியாவின் வளர்ச்சிக்கு மேலும் உதவும் என்று எதிர்பார்க்கப்படுகிறது.
தந்தேராஸ் பண்டிகை தினத்தை முன்னிட்டு, மத்திய பிரதேசத்தில் பிரதமரின் வீடுவழங்கும் திட்டத்தின் (ஊரகம்) 4.5 லட்சத்திற்கும்அதிகமான பயனாளிகளின் ‘கிரகப் பிரவேசம்’ நிகழ்வில் அக்டோபர் 22 ஆம் தேதி பிரதமர் பங்கேற்கிறார்

தந்தேராஸ் பண்டிகை தினத்தை முன்னிட்டு, மத்திய பிரதேசத்தில் பிரதமரின் வீடுவழங்கும் திட்டத்தின் (ஊரகம்) 4.5 லட்சத்திற்கும் அதிகமான பயனாளிகளின் கிரகப் பிரவேச நிகழ்வு அக்டோபர் 22 ஆம் தேதி மத்திய பிரதேசம் சத்னாவில் நடைபெற உள்ளது. இந்த நிகழ்வில் பிரதமர் காணொலி காட்சி மூலம் பங்கேற்று சிறப்புரையாற்ற உள்ளார். நாட்டின் ஒவ்வொரு குடிமகனுக்கும் அனைத்து அடிப்படை வசதிகளுடன் ஒரு சொந்த வீடு வழங்குவது என்பது பிரதமரின் தொடர் முயற்சியாகும். பிரதமரின் வீடு வழங்கும் திட்டத்தில் மத்திய பிரதேசத்தில் இதுவரை சுமார் 38 லட்சம் வீடுகளுக்கு அனுமதி அளிக்கப்பட்டு, ரூ. 35000 கோடி செலவில் 29 லட்சம் வீடுகள் கட்டி முடிக்கப்பட்டுள்ளன.
பிரதமர் மக்கள் இயக்கத்தை தொடங்கி வைத்தார் கொவிட்டுக்கு எதிரான பேராட்டத்தில் அனைவரும் இணைய வேண்டுகோள்

பிரதமர் திரு நரேந்திர மோடி கொவிட்டுக்கு எதிரான மக்கள் இயக்கத்தை இன்று தொடங்கி வைத்தார். கொரோனாவுக்கு எதிரான பேராட்டத்தில் அனைவரும் ஒன்றிணைய வேண்டும் என்று அவர் வேண்டுகோள் விடுத்தார். இது குறித்து டிவிட்டரில் அவர் விடுத்துள்ள செய்தியில், கொரோனாவுக்கு எதிரான போராட்டத்தில், அனைவரும் ஒன்றிணைய வேண்டும் என பிரதமர் வேண்டுகோள் விடுத்தார். ‘‘முக கவசம் அணிய வேண்டும், கை கழுவ வேண்டும், சமூக இடைவெளியை கடைபிடிக்க வேண்டும், 6 அடி தூரம் நடைமுறையை பின்பற்ற வேண்டும்’’ என்று வலியுறுத்தியுள்ள பிரதமர், நாம் ஒன்றாக வெற்றி பெறுவோம், கொரோனாவை வெல்வோம் என கூறியுள்ளார். மக்கள் பங்களிப்பை ஊக்குவிக்கும் வகையில், பிரசாரம் தொடங்கப்பட்டுள்ளது. இந்தப் பிரசாரத்தின் கீழ் கொவிட்-19 உறுதிமொழி அனைவராலும் எடுக்கப்படும். ஒரு ஒருங்கிணைந்த செயல் திட்டம் பின்வரும் சிறப்பம்சங்களுடன், மத்திய அமைச்சகங்கள் / அரசு துறைகள் மற்றும் மாநில அரசுகள் / யூனியன் பிரதேசங்களால் அமல்படுத்தப்படும்:
கோரக்பூரில் ரூ.9,600 கோடி மதிப்பிலான வளர்ச்சி திட்டங்களை டிசம்பர் 7-ம் தேதி நாட்டுக்கு அர்ப்பணிக்கிறார் 30 ஆண்டுகளுக்கும் மேலாக மூடிக் கிடந்த கோரக்பூர் உரத் தொழிற்சாலை புத்துயிர் பெறுகிறது

பிரதமர் திரு நரேந்திர மோடி, டிசம்பர் 7-ம்தேதி கோரக்பூர் பயணம் மேற்கொண்டு, அங்கு ரூ.9600 கோடி மதிப்பிலான வளர்ச்சித் திட்டங்களை நாட்டுக்கு அர்ப்பணிக்கிறார். 2016-ம் ஆண்டு அடிக்கல் நாட்டப்பட்ட கோரக்பூர் உரத்தொழிற்சாலையை பிரதமர் நாட்டுக்கு அர்ப்பணிக்கிறார். 30 ஆண்டுகளுக்கும் மேலாக மூடிக்ககிடந்த இந்த ஆலை சுமார் ரூ.8600 கோடி செலவில் புனரமைக்கப்பட்டுள்ளது. யூரியா உற்பத்தியில் தன்னிறைவு என்ற பிரதமரின் தொலைநோக்கை எட்டும் வகையில், இந்த ஆலை புதுப்பிக்கப்பட்டுள்ளது. உள்நாட்டிலேயே தயாரிக்கப்படும் வேம்பு கலந்த யூரியாவை இந்த ஆலை ஆண்டுக்கு 12.7 லட்சம் மெட்ரிக் டன் அளவுக்கு உற்பத்தி செய்யும். இந்தப் பிராந்தியத்தின் ஒட்டுமொத்த பொருளாதார வளர்ச்சியை இது ஊக்குவிக்கும். ரூ.1000 கோடியில் கட்டப்பட்டுள்ள கோரக்பூர் எய்ம்ஸ் வளாகத்தையும் பிரதமர் நாட்டுக்கு அர்ப்பணிக்கிறார். இந்த வளாகத்திற்கு பிரதமர் 2016-ம் ஆண்டு ஜூலை 22-ம்தேதி அடிக்கல் நாட்டினார். இந்த வளாகத்தில், 750 படுக்கைகளுடன் கூடிய மருத்துவமனை, மருத்துவக் கல்லூரி, செவிலியர் கல்லூரி, ஆயுஷ் கட்டிடம், அனைத்து பணியாளர் தங்கும் வசதி, இளநிலை, முதுநிலை மாணவர்களுக்கு விடுதி வசதி உள்ளிட்டவை இடம்பெற்றுள்ளது. ஐசிஎம்ஆர்-ன் பிராந்திய மருத்துவ ஆராய்ச்சி மையத்தையும் பிரதமர் தொடங்கி வைக்கிறார். புதிய கட்டிடம் நவீன வசதிகளுடன் அமையவுள்ளது. தொற்று நோய்கள் மற்றும் தொற்றா நோய்கள் குறித்த ஆராய்ச்சிக்கு இது உதவும்.
இந்திய கடலோர காவல்படையின் உதய தினத்தை முன்னிட்டு பிரதமர் வாழ்த்து

இந்திய கடலோரக் காவல்படையின் உதய தினத்தை முன்னிட்டு இந்திய கடலோரக் காவல்படையினருக்கு பிரதமர் திரு. நரேந்திர மோடி வாழ்த்து தெரிவித்துள்ளார். “இந்திய கடலோரக் காவல்படையின் உதய தினத்தை முன்னிட்டு இந்திய கடலோரக் காவல்படையினருக்கு எனது வாழ்த்துகள். அவர்கள் துணிச்சலாகவும் முழுமுயற்சியுடனும் நமது கடலோர எல்லைப்பகுதிகளை பாதுகாத்து வருகின்றனர்”, என்று பிரதமர் குறிப்பிட்டுள்ளார்.
இந்தியா மற்றும் சிங்கப்பூர் இடையே விமானப் போக்குவரத்து தொடர்பான புரிந்துணர்வு ஒப்பந்தம்.

பிரதமர் திரு நரேந்திர மோடி தலைமையில் கூடிய மத்திய அமைச்சரவை, நவம்பர் 2015ல், இந்தியாவின் விமான நிலைய ஆணையம் மற்றும் சிங்கப்பூரின் சிங்கப்பூர் கூட்டுறவு நிறுவனம் ஆகியவற்றிற்கு இடையே விமான போக்குவரத்து தொடர்பாக பிரதமரின் சிங்கப்பூர் விஜயத்தின்போது கையெழுத்தான ஒப்பந்தத்துக்கு ஏற்பளித்தது. இந்த ஒப்பந்தத்தின் நோக்கம், விமானப் போக்குவரத்தில் பரஸ்பரம் ஒத்துழைப்பு அளிப்பது. இதன் முதல் கட்டமாக ஜெய்ப்பூர் மற்றும் அகமதாபாத் விமான நிலையங்களில் இந்த ஒத்துழைப்பு நடைபெறும். இரு தரப்பு சம்மதத்தோடு மற்ற விமான நிலையங்களுக்கும் இந்த ஒத்துழைப்பு நீட்டிக்கப்படும். (1) விமான நிலைய வடிவமைப்பு மற்றும் திட்டமிடல் (2) போக்குவரத்து வளர்ச்சி (3) வணிக வளர்ச்சி (4) தரம் மேம்படுத்துதல், (5) பயிற்சி மற்றும் வளர்ச்சி (6) சரக்கு மேலாண்மை (7) பராமரிப்பு, சீர்படுத்துதல் (8) செயல்படுத்துதல் மற்றும் மேலாண்மை (8) மற்றும் இரு தரப்பும் ஒப்புக் கொள்ளும் இதர துறைகள் ஆகியவற்றில், இரு தரப்பும் ஒத்துழைப்பதற்கு இந்த ஒப்பந்தம் வகை செய்கிறது. சிங்கப்பூர் அரசு, உலகின் சிறந்த விமான நிலையங்களில் ஒன்றை வைத்துள்ளது. இது பல ஆண்டுகளாக உலக விமான நிலையங்களில் முதலிடத்தை பிடித்துள்ளது. அகமதாபாத் மற்றும் ஜெய்ப்பூர் விமான நிலையங்களின் தரத்தை மேம்படுத்த, விமான நிலையங்கள் ஆணையம், செயல்படுத்துதல் மற்றும் மேலாண்மை ஆகியவற்றில் புதிய ஒப்பந்தங்களில், விமான சேவை அல்லாத வருமானம் உட்பட (நிலம் தவிர்த்து) ஈடுபட வேண்டிய தேவை இருப்பதாக உணரப்பட்டது. நகரப் பகுதி மற்றும் காற்று பகுதியில் உள்ள நிலம், விமான நிலைய ஆணையத்தாலேயே பராமரிக்கப்படும். உலகெங்கும், செயல்பாடு மற்றும் மேலாண்மைக்கான ஒப்பந்தங்கள் அனைத்து விமான நிலையங்களுக்கும் செய்யப்படுகின்றன. இம்முடிவை செயல்படுத்துவதற்கு, அகமதாபாத் மற்றும் ஜெய்ப்பூர் விமான நிலையங்களுக்கான செயல்பாடு மற்றும் மேலாண்மைக்கான ஒப்பந்தத்தில் ஈடுபட அனுபவம் வாய்ந்த நிறுவனத்தின் தேவை இருந்தது.
இன்று பதவியேற்கும் கொரிய குடியரசின் அதிபருக்கு பிரதமர் வாழ்த்து

கொரிய குடியரசின் அதிபராக இன்று பொறுப்பேற்கும் திரு யூன் சுக்-யியோலுக்கு பிரதமர் திரு நரேந்திர மோடி தமது நல்வாழ்த்துக்களை தெரிவித்து கொண்டுள்ளார். பிரதமர் வெளியிட்டுள்ள டுவிட்டர் பதிவில் கூறியிருப்பதாவது- “ இன்று பொறுப்பை துவங்கும் கொரிய அதிபர் சுக்-யியோல் யூனுக்கு எனது இதயங்கனிந்த நல்வாழ்த்துக்களை தெரிவித்து கொள்கிறேன். அவரை விரைவில் சந்தித்து, இந்திய-கொரிய உறவுகளை மேலும் வலுப்படுத்தவும், பலப்படுத்தவும் இணைந்து பணியாற்ற ஆவலுடன் எதிர்நோக்கியுள்ளேன்”.
உள்நாட்டு விமான போக்குவரத்து ஒத்துழைப்பை மேம்படுத்தும் வகையில் இந்தியா மற்றும் போலந்து இடையிலான புரிந்துணர்வு ஒப்பந்தத்துக்கு அமைச்சரவை ஒப்புதல்

உள்நாட்டு விமான போக்குவரத்து ஒத்துழைப்பை மேம்படுத்தும் வகையில் இந்தியாவும் போலந்தும் புரிந்துணர்வு ஒப்பந்தத்தில் கையொப்பமிட பிரதமர் நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. இரு நாட்டு அரசுகளும் இதற்கு ஒப்புதல் அளித்த பின்னர் இந்தப் புரிந்துணர்வு ஒப்பந்தம் கையொப்பமாகிறது, இந்தப் புரிந்துணர்வு ஒப்பந்தம் ஐந்தாண்டுகளுக்கு இருக்கும். இந்தியாவில் பிராந்திய விமான இணைப்பை உருவாக்கி மேம்படுத்தும் வகையில் உள்நாட்டு விமான போக்குவரத்து ஒத்துழைப்பின் மூலம் பரஸ்பர பயனை அங்கீகரிப்பது இந்தப் புரிந்துணர்வு ஒப்பந்தத்தின் நோக்கமாகும், இதுதவிர இருதரப்பும் சுற்றுச்சூழல் சோதனை அல்லது ஒப்புதல்கள், விமான ஊக்கிகள் கண்காணிப்பு மற்றும் ஒப்புதல்கள் விமான பராமரிப்பு வசதிகளுக்கான ஒப்புதல்கள், பராமரிப்பு பணியாளர் ஒப்புதல்கள் மற்றும் விமானக் குழு ஒப்புதல்கள் ஆகிய பரஸ்பர பயன்களை இருதரப்பு அங்கீகரிக்கும். பரஸ்பர ஒத்துழைப்புக்கு வசதியேற்படுத்திக் கொடுக்கவும் மேம்படுத்தவும் இந்தப் புரிந்துணர்வு ஒப்பந்தத்தில் உள்ள முக்கியப் பகுதிகள் வருமாறு: அ, இந்தியா மற்றும் போலந்து இடையே ஒத்துழைப்பை கடுமையாக பாதிக்கக்கூடிய சட்ட மற்றும் நடைமுறை விவகாரங்கள் இருப்பின் அவற்றை ஆய்வு செய்து உள்நாட்டு விமான சந்தையில் ஆதரவு ஆ வான் வழி பாதுகாப்பை விரிவுபடுத்தும் வகையில் விமான வரைமுறைகள், பிராந்திய விமான செயல்பாடுகள், விமான தரத் தேவைகள் மற்றும் பாதுகாப்பு தரம் தொடர்பான தகவல்களை இரு அமைச்சகங்கள் மற்றும் விமான போக்குவரத்து ஆணையங்கள் தகவல் மற்றும் நிபுணத்துவத்தைப் பகிர்ந்து கொள்வது மற்றும் அல்லது இ. இணைப்பு அல்லது கூட்டு உருவாக்கம், நிறுவன மற்றும்/அல்லது விமான பாதுகாப்புக்கான பயிற்சி திட்டங்களை நடத்துவது அதில் பாதுகாப்பு மீறல், விமானத் தரம் விமான சேவை, உரிமம், சட்டம் மற்றும் அமலாக்கம் மற்றும்/அல்லது ஈ. விமான போக்குவரத்து தொடர்பான கூட்டு ஆலோசனைகள், கூட்டு நிறுவனம் மற்றும்/அல்லது மாநாடுகள் மற்றும் தொழில் கருத்தரங்குகள் நடத்துவது, பயிலரங்குகள், உரைகள் மற்றும் இத்தகைய இதர செயல்பாடுகள் நடத்துவதும் விமான பாதுகாப்பு குறித்த இவற்றில் இரு தரப்பின் பிரதிநிதிகளும் பங்கேற்பது மற்றும்/அல்லது உ. தகவல் பரிமாற்றத்திற்கான வழக்கமான பேச்சுகள் அல்லது கூட்டங்கள், அறிவாற்றல், நிபுணத்துவம் மற்றும் அனுபவங்கள் அமைச்சகங்கள் மற்றும் தொடர்புடைய உள்நாட்டு விமான சேவை பாதுகாப்பு தொடர்பான பரஸ்பர விருப்பம் கொண்ட மேம்பாடுகளை இருதரப்பினரும் பகிர்ந்து கொள்வது ஊ. பரஸ்பர ஆர்வம் கொண்ட விவகாரங்கள் மற்றும் பாதுகாப்பு விருப்பம் தொடர்பான தலைப்புகளில் ஆராய்ச்சி மற்றும் ஆய்வில் ஒத்துழைப்பு எ. மேற்கூறப்பட்ட பகுதிகள் ஒத்துழைப்பு தொடர்பான இதர விவகாரங்கள்
புரட்சித் தலைவர் டாக்டர் எம் ஜி ராமச்சந்திரன் சென்ட்ரல் ரயில் நிலையம் முழுவதும் சூரிய சக்தியில் இயங்கும் ஆற்றலைப் பெற்றிருப்பதற்கு பிரதமர் மகிழ்ச்சி தெரிவித்துள்ளார்

புரட்சித் தலைவர் டாக்டர் எம் ஜி ராமச்சந்திரன் சென்ட்ரல் ரயில் நிலையம் முழுவதும் சூரிய சக்தியில் இயங்கும் ஆற்றலைப் பெற்றிருப்பதற்கு பிரதமர் திரு நரேந்திர மோடி தமது மகிழ்ச்சியைத் தெரிவித்துள்ளார். மத்திய ரயில்வே, தகவல் தொடர்பு மற்றும் மின்னணு மற்றும் தகவல் தொழில்நுட்ப அமைச்சர் திரு அஸ்வினி வைஷ்ணவ் வெளியிட்டுள்ள சுட்டுரைச் செய்திக்கு பதிலளித்துள்ள பிரதமர், “சூரிய சக்திக்கான பாதையை புரட்சித் தலைவர் டாக்டர் எம் ஜி ராமச்சந்திரன் சென்ட்ரல் ரயில் நிலையம் வகுத்து தந்திருப்பது மகிழ்ச்சி அளிக்கிறது”, என்று கூறியுள்ளார்.
ஆகஸ்ட் 13 அன்று குஜராத்தில் நடைபெறும் முதலீட்டாளர் உச்சி மாநாட்டில் பிரதமர் உரையாற்ற உள்ளார்

குஜராத்தில், ஆகஸ்ட் 13-ந் தேதியன்று காலை 11 மணிக்கு நடைபெறவுள்ள முதலீட்டாளர் உச்சி மாநாட்டில் பிரதமர் திரு.நரேந்திர மோடி காணொலி வாயிலாக உரையாற்ற உள்ளார். தன்னார்வ வாகன-கடற்படை நவீனமயமாக்கல் திட்டம் அல்லது வாகன ஸ்கிராப்பிங் கொள்கையின் கீழ் வாகன ஸ்கிராப்பிங் உள்கட்டமைப்பை அமைப்பதற்கான முதலீட்டை ஈர்க்க இந்த உச்சிமாநாடு ஏற்பாடு செய்யப்பட்டுள்ளது. ஒருங்கிணைந்த ஸ்கிராப்பிங் மையத்தின் வளர்ச்சிக்காக, ஆலங்கில் கப்பல் உடைக்கும் தொழிலால் வழங்கப்பட்ட ஒருங்கிணைப்புகளில் இது கவனம் செலுத்தும். இந்த உச்சிமாநாடு, மத்திய சாலைப் போக்குவரத்து மற்றும் நெடுஞ்சாலை அமைச்சகம் மற்றும் குஜராத் அரசால் ஏற்பாடு செய்யப்படுகிறது. இது குஜராத்தின் காந்திநகரில் நடைபெறும். சாத்தியமான முதலீட்டாளர்கள், தொழில் வல்லுநர்கள் மற்றும் சம்பந்தப்பட்ட மத்திய மற்றும் மாநில அரசு அமைச்சகங்கள் இந்த மாநாட்டில் பங்கேற்க உள்ளனர். இதில் மத்திய சாலைப் போக்குவரத்து மற்றும் நெடுஞ்சாலைத்துறை அமைச்சரும், குஜராத் முதல்வரும் கலந்து கொள்கின்றனர். வாகன ஸ்கிராப்பிங் கொள்கை பற்றி வாகன ஸ்கிராப்பிங் கொள்கையானது, சுற்றுச்சூழலுக்கு உகந்த மற்றும் பாதுகாப்பான முறையில் பொருத்தமற்ற மற்றும் மாசுபடுத்தும் வாகனங்களை படிப்படியாக அகற்றுவதற்கான சூழல் அமைப்பை உருவாக்குவதை நோக்கமாகக் கொண்டுள்ளது. இந்தக் கொள்கை, நாடு முழுவதும் தானியங்கி சோதனை நிலையங்கள் மற்றும் பதிவு செய்யப்பட்ட வாகன ஸ்கிராப்பிங் வசதிகளின் வடிவத்தில் ஸ்கிராப்பிங் உள்கட்டமைப்பை உருவாக்க விரும்புகிறது.
முன்னாள் பிரதமர் திரு.மொரார்ஜி தேசாயின் பிறந்தநாளில் பிரதமரின் புகழாரம்

முன்னாள் பிரதமர் திரு.மொரார்ஜி தேசாயின் பிறந்தநாளில் அவருக்குப் பிரதமர் திரு.நரேந்திர மோடி புகழாரம் சூட்டியுள்ளார். “ஒழுக்கம் மற்றும் கொள்கைகள் அடிப்படையில் அவர் எப்போதும் அரசியல் செய்து வந்தார். அதற்காக அவர் எப்போதும் நினைவுகூரப்படுவார்” என்று பிரதமர் கூறியுள்ளார்.
ஷாங்காய் ஒத்துழைப்பு அமைப்பின் 22-வது கூட்டத்தில்,  எஸ்.சி.ஓ சுற்றுலா மற்றும் கலாச்சார தலைநகரமாக வாரணாசி பரிந்துரைப்பு

செப்டம்பர் 16, 2022 அன்று உஸ்பெகிஸ்தானின் சமார்கண்டில் நடைபெற்ற ஷாங்காய் ஒத்துழைப்பு அமைப்பின் (எஸ்.சி.ஓ) தலைவர்கள் குழுவின் 22-வது கூட்டத்தில், 2022-2023 காலகட்டத்தில் வாரணாசி நகரம் முதல் எஸ்.சி.ஓ சுற்றுலா மற்றும் கலாச்சார தலைநகரமாக பரிந்துரைக்கப்பட்டது. இந்த மாநாட்டில் பிரதமர் திரு நரேந்திர மோடி பங்கேற்றிருந்தார். இதன் மூலம் இந்தியா மற்றும் ஷாங்காய் ஒத்துழைப்பு அமைப்பின் உறுப்பு நாடுகளிடையே சுற்றுலா, கலாச்சாரம் மற்றும் மனிதாபிமான பரிமாற்றங்கள் ஊக்குவிக்கப்படும். மத்திய ஆசிய நாடுகள் உள்ளிட்ட அமைப்பின் உறுப்பு நாடுகளுடனான இந்தியாவின் பழமைவாய்ந்த நாகரிக தொடர்பை இது எடுத்துரைக்கிறது. இத்தகைய மிகப்பெரிய கலாச்சார விழிப்புணர்வு திட்டத்தின் கீழ் 2023- ஆம் ஆண்டு வாரணாசியில் ஏராளமான நிகழ்ச்சிகள் நடத்தப்படுவதுடன் ஷாங்காய் ஒத்துழைப்பு அமைப்பின் பிரதிநிதிகள் அவற்றில் சிறப்பு விருந்தினர்களாகக் கலந்து கொள்வார்கள். அறிஞர்கள் எழுத்தாளர்கள், இசை வல்லுநர்கள், கலைஞர்கள், பத்திரிக்கை புகைப்பட கலைஞர்கள் உள்ளிட்டோரை இந்த நிகழ்ச்சிகள் கவரும் என்று எதிர்பார்க்கப்படுகிறது. கலாச்சாரம் மற்றும் சுற்றுலாத்துறையில் ஷாங்காய் ஒத்துழைப்பு அமைப்பின் உறுப்பு நாடுகளுக்கிடையே ஒத்துழைப்பை ஏற்படுத்தும் நோக்கத்தோடு 2021 துஷான்பே உச்சிமாநாட்டில் எஸ்.சி.ஓ சுற்றுலா மற்றும் கலாச்சார தலைநகரை பரிந்துரைப்பதற்கான விதிமுறைகள் ஏற்றுக் கொள்ளப்பட்டன.
பிரான்சின் பாதுகாப்பு அமைச்சரைப் பிரதமர் வரவேற்றார்

ஃபிரான்சின் பாதுகாப்பு அமைச்சர் திருமதி ஃபிளாரன்ஸ் பார்லியை இன்று பிரதமர் திரு நரேந்திர மோடி வரவேற்றார். பிரதமர் டுவிட்டரில் கூறியிருப்பதாவது: “ஃபிரான்ஸ் பாதுகாப்பு அமைச்சர் ஃபிளாரன்ஸ் பார்லியை இன்று வரவேற்று, இருதரப்பு பாதுகாப்பு ஒத்துழைப்பு, பிராந்திய பந்தோபஸ்து, இந்திய- பசிஃபிக் விஷயங்கள் மற்றும் வரவிருக்கும் ஃபிரான்சின் ஐரோப்பிய ஒன்றியத் தலைமை பற்றி விவாதித்தேன். ராணுவ ஒத்துழைப்பை மேலும் ஆழப்படுத்த இந்தியாவின் உறுதிப்பாட்டை நான் வலியுறுத்தினேன்.”
உதய் திட்டம், கனிம வளங்கள் ஏலம் ஆகியவற்றின் முன்னேற்றம் குறித்து பிரதமர் ஆய்வு

உஜ்வால் பகிர்மானக் கழகங்கள் உறுதியளிப்புத் திட்டத்தின் (Ujwal DISCOM Assurance Yojana – UDAY) முன்னேற்றங்கள் குறித்து பிரதமர் திரு. நரேந்திர மோடி இன்று ஆய்வு மேற்கொண்டார். அப்போது, கடனை சரிசெய்தல், கண்காணிப்பு வழிமுறைகள், நிதி அளவில் முன்னேற்றம், செயல்பாட்டு சாதனைகள் மற்றும் நுகர்வோர் மேம்பாடு போன்ற விவகாரங்கள் குறித்து பிரதமரிடம் அரசின் மூத்த அதிகாரிகள் விளக்கம் அளித்தனர். நிலக்கரி சுரங்கம் மற்றும் கனிம வளங்களை ஏல முறையில் ஒதுக்கீடு செய்வது குறித்து பிரதமரிடம் மூத்த அதிகாரிகள் விளக்கம் அளித்தனர். அப்போது, ஏலத்துக்குப் பிறகு, சுரங்கங்களை விரைந்து செயல்படுத்துவதற்கான வழிவகைகள் அவசியம் என்று பிரதமர் வலியுறுத்தினார். புவி வளங்கள் கொண்ட பிராந்தியங்களை கண்டறிவதற்கான பணிகளின்போதும், மதிப்பீட்டுப் பணியின்போதும், தாதுப் பொருட்கள் தொடர்பான அனைத்து துறைகளுக்கும் இடையே சிறந்த ஒருங்கிணைப்பு இருக்க வேண்டியது அவசியம் என்றும் பிரதமர் வலியுறுத்தினார். இந்தக் கூட்டத்தின்போது, மத்திய அமைச்சர் திரு.பியூஷ் கோயல் மற்றும் பிரதமர் அலுவலகம், நிதி ஆயோக் மற்றும் பிற அமைச்சகங்களின் மூத்த அதிகாரிகளும் கலந்துகொண்டனர்.
சுகாதாரத்துறை ஒத்துழைப்பு குறித்த இந்தியா – ஜோர்டான் இடையேயான புரிந்துணர்வு ஒப்பந்தம் கையெழுத்திடுவதற்கு அமைச்சரவை ஒப்புதல்

மருத்துவ அறிவியல் மற்றும் சுகாதாரத்துறையில் ஒத்துழைப்பு குறித்த இந்தியா – ஜோர்டான் இடையோன புரிந்துணர்வு ஒப்பந்தத்தில் கையெழுத்திடுவதற்கு பிரதமர் திரு நரேந்திரமோடி தலைமையிலான மத்திய அமைச்சரவை ஒப்புதல் அளித்தது. இந்தப் புரிந்துணர்வு ஒப்பந்தம் கீழ்க்கண்ட துறைகளில் ஒத்துழைப்புக்கு வகை செய்கிறது. i. அனைவருக்கும் சுகாதார வசதி செய்து தருதல் ii. சுகாதார அமைப்புகள் தொடர்பான ஆளுகை iii. சுகாதாரத்துறை சேவைகள் மற்றும் தகவல் தொழில்நுட்பம் iv. சுகாதாரத்துறை ஆராய்ச்சி v. தேசிய சுகாதாரப் புள்ளி விவரம் vi. சுகாதார நிதியளிப்பு மற்றும் சுகாதாரப் பொருளாதாரம் vii. நாள்பட்ட நோய்களைக் கட்டுப்படுத்தல் viii. புகையிலைக் கட்டுப்பாடு ix. காசநோய் அறிதல், சிகிச்சை மற்றும் சிகிச்சை வழங்குதல் x. மருந்துகள் மற்றும் மருத்துவக் கருவிகள் கட்டுப்பாடு xi. பரஸ்பரம் ஏற்புடைய இதர துறை ஒத்துழைப்புகள் இந்த ஒத்துழைப்பு விவரங்களை மேலும் விரிவுபடுத்துவதற்கும் இந்த புரிந்துணர்வு ஒப்பந்தம் அமலாக்கப்படுவதை கண்காணிக்கவும் பணிக்குழு அமைக்கப்படும்.
தமிழ்நாட்டின் வெள்ள பாதிப்பு குறித்து முதல் அமைச்சரிடம் பிரதமர் விசாரிப்பு

தமிழ்நாட்டில் ஏற்பட்டுள்ள வெள்ள பாதிப்பு குறித்து தமிழக முதல் அமைச்சர் செல்வி. ஜெயலலிதாவிடம் பிரதமர் திரு. நரேந்திர மோடி கேட்டறிந்தார். “தமிழ்நாட்டில் ஏற்பட்டுள்ள வெள்ள பாதிப்பு குறித்து செல்வி. ஜெயலலிதாவிடம் தொலைபேசியில் பேசினேன். இந்த துரதிருஷ்டவசமான தருணத்தில் தேவையான அத்தனை உதவி மற்றும் ஒத்துழைப்பை அளிப்பதாக உறுதியளித்தேன்” என்று பிரதமர் தனது டுவிட்டரில் குறிப்பிட்டுள்ளார்.
பிரதமரின் உகாண்டா சுற்றுப் பயணத்தின் போது இந்தியாவுக்கும் உகாண்டாவுக்கும் இடையே கையெழுத்தான புரிந்துணர்வு ஒப்பந்தங்களின் பட்டியல்

1. பாதுகாப்பு ஒத்துழைப்பிற்கான புரிந்துணர்வு ஒப்பந்தம். 2. ராஜாங்க மற்றும் அரசு பாஸ்போர்ட் வைத்திருப்போரின் விசா சலுகைக்கான புரிந்துணர்வு ஒப்பந்தம். 3. கலாச்சார பரிமாற்றத் திட்டத்திற்கான புரிந்துணர்வு ஒப்பந்தம். 4. பொருள் பரிசோதனை ஆய்வகத்திற்கான புரிந்துணர்வு ஒப்பந்தம்.
பிரதமர் திரு. நரேந்திர மோடிக்கு ஆப்கானிஸ்தானின் உயரிய விருது.

பிரதமர் திரு. நரேந்திர மோடிக்கு ஆப்கானிஸ்தானின் உயரிய விருதான அமீர் அமானுல்லா கான் விருது வழங்கப்பட்டது. நேற்று நடந்த ஆப்கான்-இந்தியா நட்பு அணை திறப்பு விழாவிற்குபின் ஆப்கானிஸ்தான் அதிபர் திரு. அஷ்ரப் கனி பிரதமர் மோடிக்கு இவ்விருதினை வழங்கினார். இது குறித்து பிரதமர் தனது டுவிட்டரில், “அமீர் அமானுல்லா கான் விருது வழங்கியதற்காக ஆப்கானிஸ்தான் அரசுக்கு எனது மனமார்ந்த நன்றியை தெரிவித்துக்கொள்கிறேன்”, என்று குறிப்பிட்டுள்ளார். ஆப்கானிஸ்தான் குடிமக்களுக்கும் மற்ற வெளிநாட்டவர்களுக்கு ஆப்கான் அரசு அளிக்கும் மிக உயர்ந்த விருது இது. இந்த விருதின் பின்புறம் “நிஷான்-இ தாவ்லதி கசி அமீர் அமானுல்லா கான்” அல்லது “காசி அமீர் அமானுல்லா கான் மாநில ஆணை” என்று குறிப்பிடப்பட்டுள்ளது பின்னணி: ஆப்கானிஸ்தான் நாட்டின் மிக உயரிய விருது அமீர் அமானுல்லா கான் விருது. ஆப்கானிஸ்தானின் சுதந்திரத்திற்காக போராடிய வீரர் அமானுல்லா கானின் (கசி) பெயரில் இந்த விருது அளிக்கப்பட்டது. அவர் 1919-1929 வரை அவர் ஆப்கானிஸ்தானை ஆண்டார். மன்னர் அமானுல்லா உருவாக்கிய ஆப்கானிஸ்தானின் நவீன அரசியலமைப்புச் சட்டம், சம உரிமை மற்றும் தனிநபர் சுதந்திரம் ஆகியவற்றை உள்ளடக்கியது. அவர் ஆண்கள் மற்றும் பெண்கள் ஆகிய இரு பாலினருக்கும் பொதுவான காஸ்மோபாலிட்டன் பள்ளிகளை உருவாக்கி, நாட்டினை நவீனப்படுத்தி ஐரோப்பா மற்றும் ஆசியாவுடனான ஆப்கானிஸ்தான் வர்த்தகத்தை அதிகரிக்க வழிவகுத்துள்ளார். ஆப்கானிஸ்தானின் சுதந்திரம் நவீனத்துவம் ஆகியவற்றிற்கான மன்னர் அமானுல்லாவின் கொள்கைகள் இன்றளவும் பொருந்தக்கூடியவை. மன்னர் அமானுல்லா இந்தியாவுடன் வலுவான உறவினை ஏற்படுத்தினார். 1929-ஆம் ஆண்டு இந்தியாவிற்கு வருகை தந்துள்ளார். அவரது அன்பான உறவு இரு நாடுகளுக்கும் இடையே உள்ள உறவினை மேலும் வலுப்படுத்தியது. ஜூன் 4-ஆம் தேதி நடைபெற்ற ஆப்கான்-இந்தியா நட்பு அணை துவக்கவிழாவிற்கு வருகை புரிந்த பிரதமர் மோடிக்கு அமீர் அமானுல்லா கான் விருது வழங்கப்பட்டது. இந்த விருது பெற்ற வெகுசில வெளிநாட்டவர்களில் இந்த விருதினை பெரும் முதல் இந்திய குடிமகன் பிரதமர் மோடி. இந்தியா-ஆப்கான் உறவினை வலுப்படுத்த பிரதமர் மேற்கொண்ட முயற்சிகளுக்கான சான்றுதான் இந்த விருது. இந்த விருதினை 2006-ஆம் ஆண்டு முதல் ஆப்கானிஸ்தான் அரசு வழங்கி வருகிறது. இதற்கு முன் இவ்விருது பெற்றவர்களின் பட்டியல்: அமெரிக்க அதிபர் ஜார்ஜ் புஷ், கசாக் அதிபர் நூர் சுல்தான் நாசர்பாயேவ், துருக்கி அதிபர் ரெசெப் தாயிப் எர்டோகன், நேட்டோ தளபதி ஜேம்ஸ் ஜோன்ஸ், முன்னாள் ஆப்கன் அதிபர் ஆன்மிக தலைவர் சிப்கத்துல்லா முஜாதேடி மற்றும் ஆப்கன் தலைமை நீதிபதி அப்துல் சலாம் அசிமி
பத்திண்டாவில் புதிய எய்ம்ஸ் மருத்துவமனை  அமைக்க அமைச்சரவை ஒப்புதல்

பஞ்சாப் மாநிலம் பத்திண்டாவில் அகில இந்திய மருத்துவ அறிவியல் கழகமான எய்ம்சை நிறுவுவதற்கு பிரதமர் நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டுள்ளது. பிரதம மந்திரியின் ஸ்வாஸ்தய சுரக்ஷா யோஜனா (பி.எம்.எஸ்.எஸ்.ஒய்.) திட்டத்தின் கீழ் இது அமைக்கப்படுகிறது. இந்த எய்ம்ஸ் மையத்தில் 750 படுக்கைகளுடன் கூடிய மருத்துவமனை இருக்கும்,. இதில் அவசர சிகிச்சை மற்றும் விபத்து சிகிச்சைக்கான படுக்கைகள், ஆயூஷ் பிரிவுக்கென படுக்கைகள், தீவிர சிகிச்சை, சிறப்பு பிரிவு, மேம்படுத்தப்பட்ட சிறப்பு பிரிவுக்கான படுக்கைகளும் அடங்கும். இத்துடன் ஒரு நிர்வாக பிரிவும், ஆயுஷ் பிரிவும், இரவு தங்குமிடமும், விடுதி மற்றும் குடியிருப்பு வசதிகள் இருக்கும். பத்திண்டாவில் அமைய உள்ள எய்ம்ஸ் மருத்துவ மையத்தின் மொத்த திட்டச்செலவு 925 கோடி ரூபாயாகும். இந்த செலவில் தொடரும் செலவினங்களான சம்பளம், செயல்பாடு, பராமரிப்பு செலவுகள் அடங்காது. எனவே தொடரும் செலவினங்களை, மத்திய அரசின் சுகாதாரம் மற்றும் குடும்ப நலத்துறை பிரதம மந்திரியின் ஸ்வாஸ்தாய சுரக்ஷா யோஜ்னா திட்டத்தின் கீழ் வழங்கும் மானிய உதவியை கொண்டு ஆண்டுதோறும் நிதிநிலை அறிக்கை தயாரித்து பத்திண்டா எய்ம்ஸ் மருத்துவ மையமே செலவு செய்துகொள்ள வேண்டும். தேசிய சுகாதாரத் திட்டத்தின் கீழ் வழங்கப்படும் முதல் மற்றும் 2ம் நிலை மருத்துவ மைய சேவைகளுடன் , அதிக எண்ணிக்கையில் மருத்துவர்கள், மற்றும் சுகாதார பணியாளர்களை கொண்டு, பத்திண்டா புதிய எய்ம்ஸ் மருத்துவ மையம், அந்த பகுதியில் தனி சிறப்பு மருத்துவ சேவையை வழங்கும். இந்த திட்டம் அத்திய அரசு ஒப்பளிப்பு அளித்த நாளில் இருந்து அடுத்த 48 மாதங்களுக்குள் நிறைவடையும். கட்டுமானத்திற்கு முந்தைய பணிகள் 15 மாதங்களும், கட்டுமானப்பணிகள் 30 மாதங்களும், நிலைநிறுத்தல் மற்றும் செயல்பாட்டுக்கு கொண்டுவரும் பணிகள் 3 மாதத்திலும் நிறைவடையும். பஞ்சாப் மாநிலத்தில் இந்த மருத்துவ மையத்தை சுற்றி உள்ள மக்கள் இதனால் பயன் அடைவார்கள். பின்னணி- மத்திய அரசின் துறைசார்ந்த திட்டமான பிரதம மந்திரி ஸ்வாஸ்தய சுரக்ஷா யோஜனா திட்டம் 2003ம் ஆண்டு ஆகஸ்ட் மாதம் முதல் அறிவிக்கப்பட்டது. நியாயமான, தரமான சிகிச்சை கிடைப்பதில் பிராந்திய சமச்சீரின்மையை போக்குவதே இந்த திட்டத்தின் பிரதான நோக்கமாகும். அத்துடன் பின்தங்கிய மாநிலங்களில் தரமான மருத்துவ கல்வி அளிப்பதும் இத்திட்டத்தின் நோக்கமாகும். இந்த திட்டத்தின் கீழ் எய்ம்ஸ் மருத்துவ மையங்கள் புவனேஸ்வரம், ஜோத்பூர், ராய்பூர், ரிஷிகேஷ், போபால், மற்றும் பாட்னாவில் அமைக்கப்பட்டுள்ளது. ரே பரேலியில் எய்ம்ஸ் அமைக்கும் பணிகள் முன்னேற்றமான நிலையில் இருக்கிறது. மகாராஷ்டிர மாநிலம் நாக்பூர், மேற்கு வங்க மாநிலம் கல்யாணி, மற்றும் ஆந்திரமாநிலம் குண்டூர் ஆகிய இடங்களில் எய்ம்ஸ் மையம் அமைக்க 2015ம் ஆண்டு ஒப்புதல் அளிக்கப்பட்டது.
15வது நிதிக் கமிஷன் அமைக்க அமைச்சரவை ஒப்புதல்

15வது நிதிக் கமிஷன் அமைக்க பிரதமர் நரேந்திர மோடி தலைமையில் நடந்த மத்திய அமைச்சரவை ஒப்புதல் அளித்துள்ளது. அரசியல் சட்டப்பிரிவு விதி 280 (1)ன் கீழ் இது அரசியலமைப்பு கடமையாகும். 15வது நிதிக்கமிஷனுக்கான விதிமுறைகள் உரிய நேரத்தில் அறிவிக்கப்படும். பின்னணி: அரசியல் சட்டத்தின் விதி 280 (1) நிதிக் கமிஷன் “ இந்த அரசியல் சட்டம் நடைமுறைக்கு வரும் நாளில் இருந்து இரு ஆண்டுகளுக்குள் நிறுவப்பட வேண்டும் என்றும் அதன் பின்னர் ஒவ்வொரு ஐந்து ஆண்டுகள் நிறைவடையும் போதும் அல்லது தேவை என குடியரசுத் தலைவர் கருதும் போது முன்னதாகவோ அமைக்கப்பட வேண்டும்” இந்தத் தேவையைக் கருத்தில் கொண்டு பொதுவாக ஒரு நிதிக் கமிஷன் அமைக்கப்பட்டு ஐந்தாண்டுகள் நிறைவடையும் முன்னதாகவே அடுத்த நிதிக் கமிஷன் அமைக்கப்படுகிறது. இதற்கு முன்னர் 14 நிதிக் கமிஷன்கள் அமைக்கப்பட்டுள்ளன. 02.01.2013 அன்று 14வது நிதிக் கமிஷன் அமைக்கப்பட்டது. ஏப்ரல் 1, 2015 முதல் ஐந்து ஆண்டுகளுக்கு பரிந்துரைகளை அளிக்க இது அமைக்கப்பட்டது. டிசம்பர் 15, 2014 அன்று கமிஷன் தனது அறிக்கையைத் தாக்கல் செய்தது. 2019-20 நிதியாண்டு வரை 14வது நிதிக்கமிஷனின் பரிந்துரைகள் செல்லுபடியாகும். அரசியல் சட்ட விதிகளைப் பொருத்த வரை 15வது நிதிக் கமிஷன் பரிந்துரைகள் 2020 ஏப்ரல் 1ம் தேதி முதல் ஐந்தாண்டுகளுக்கு அளிக்க வேண்டும். அது தற்போது நிலுவையில் உள்ளது.